Herresingleturneringen blev vundet af [[Hubert Hurkacz]], der i finalen på en [[time]] og 45 [[minut]]ter besejrede [[Jannik Sinner]] med 7-6(4), 6-4, og som dermed blev den første [[Polen|polske]] vinder af en [[ATP Tour Masters 1000|Masters 1000]]-turnering i [[single (sport)|single]]. Triumfen var polakkens største sejr i karrieren indtil da og hans anden turneringssejr i [[2021]], eftersom han tidligere også havde vundet [[Delray Beach Open 2021]]. Det var hans tredje singleturneringssejr i alt på [[ATP Tour]], efter at han i [[2019]] havde vundet sin første titel ved [[Winston-Salem Open]].<ref>[https://www.atptour.com/en/news/hurkacz-sinner-miami-2021-day-12-sunday-final ATP Tour - ''Pole Position: Hurkacz Claims First Masters 1000 Title In Miami'' (4. april 2021)] {{en sprog}}</ref>
Begge spillere var i en [[ATP Tour Masters 1000|Master 1000]]-finale i [[single (sport)|single]] for første gang i deres karriere, og resultaterne medførte en solid fremgang for begge spillere på [[ATP's verdensrangliste]]. [[Hubert Hurkacz|Hurkacz]] opnåede med en 16.-plads på ranglisten for første gang en plads i top 20, mens [[Jannik Sinner|Sinner]] kravlede otte pladser op ad listen til nr. 23, hvilket også var ny personlig rekord.<ref>[https://www.atptour.com/en/news/hurkacz-fedex-atp-rankings-5-april-2021 ATP Tour - ''Hurkacz Makes Top 20 Debut, Mover Of Week'' (5. april 2021)] {{en sprog}}</ref>
Sport